
Referat de aprobare
la proiectul de hotărâre privind aprobarea contului de execuție a bugetului local al comunei Preutești pentru anul 2021


Art.57.alin.(1) din Legea nr.273/2006, privind finanţele publice locale, cu modificările şi completările ulterioare, prevede că Ordonatorii principali de credite întocmesc şi prezintă spre aprobare autorităţilor deliberative, până la data de 31 mai a anului urmator, conturile anuale de execuţie a bugetelor, în următoarea structură:
 a) la venituri: - prevederi bugetare iniţiale; - prevederi bugetare definitive; - încasări realizate; 
b) la cheltuieli: - credite bugetare iniţiale; - credite bugetare definitive; - plăţi efectuate.
Având în vedere acest articol, coroborat cu prevederile art.155 alinj.(4) lit. b) din OUG nr.57/2019 privind Codul administrativ, care prevede ca atribuţie a primarului întocmirea proiectului bugetului local şi a contului de încheiere a exerciţiului bugetar pe care le supune aprobării consiliului local, s-a întocmit contul de execuţie al anului 2021 ce cuprinde veniturile şi cheltuielile bugetului comunei Preutești defalcate pe cele două secţiuni (funcţionare şi dezvoltare), inclusiv modificările intervenite pe parcursul anului, ca efect al rectificărilor effectuate în cursul anului.
În baza celor expuse mai  sus am elaborat prezentul proiect de hotărâre privind aprobarea contului de execuție a bugetului local al comunei Preutești pentru anul 2021  pe care îl supun spre  aprobare Consiliului Local al comunei Preutești

